proxectonos/corpus_dominio_legal_administrativo_tmp huggingface dataset:
12/12/2013 | Administración LocalMunicipal
Camariñas
Delegación das funcións da Alcaldía na primeira tenente de alcalde o día 4 de decembro de 2013

Por ausentarme da Alcaldía o día 4 de decembro de 2013, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades locais, en esta data DISPOÑO: PRIMEIRO. Delegar as funcións da Alcaldía o día 4 de decembro de 2013 na 1ª tenente de alcalde, Dna. Ana Griselda El Hormi Qraitich. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 3 de decembro de 2013 O Alcalde, Asdo.: Manuel Valeriano Alonso de León
12/12/2013 | Administración LocalMunicipal
Negreira
Anuncio relativo á aprobación definitiva da derrogación da Ordenanza fiscal reguladora da taxa pola ocupación de terreos de uso público local con mesas, cadeiras e outros elementos análogos con finalidade lucrativa

O Pleno da Corporación con data 11 de xullo de 2013, acordou a aprobación provisional da derrogación da Ordenanza Fiscal reguladora da taxa pola ocupación de terreos de uso público local con mesas, cadeiras e outros elementos análogos con finalidade lucrativa. Publicada con data 17 de outubro 2013 no Boletín Oficial da Provincia e transcorrido o prazo de trinta días hábiles sen que se presentasen reclamacións, considérase aprobada definitivamente a derrogación da citada Ordenanza Fiscal. Negreira, 26 de novembro de 2013 Juan José Rey Maceira Alcalde-Presidente
12/12/2013 | Administración LocalMunicipal
A Pobra do Caramiñal
Prescrición de obrigas recoñecidas e pendentes de recoñecer pendentes de pago

Por Resolución da Alcaldía de 3 de decembro de 2013 foi aprobado de xeito provisional expediente de depuración de saldos de obrigas pendentes de pago por prescrición e duplicidade e erros contables. O referido expediente permanecerá exposto ao público no departamento de Intervención do Concello durante 15 días hábiles que se contarán dende a publicación deste anuncio no Boletín Oficial da Provincia, para que os interesados poidan presentar as reclamacións que consideren oportunas en defensa dos seus intereses. Se ó remate do prazo de exposición pública non se presentaran reclamacións, o expediente considerarase definitivamente aprobado. A estes efectos procédese á publicación das obrigas pendentes de pago declaradas de xeito provisional como prescritas: A Pobra do Caramiñal, 3 de decembro de 2013. O Alcalde Isaac V. Maceiras Rivas
12/12/2013 | Administración LocalMunicipal
Carballo
Aprobación da listaxe provisional de admitidos/as e excluÍdos/as no proceso selectivo para cubrir en propiedade dÚas prazas de policía local, polo sistema de mobilidade (SFP 01/2013)

A Alcaldía deste Concello, con data 3/10/201, dictou a resolución núm.2.843, que se transcribe a continuación: Primeiro. –Aprobar a listaxe provisional de aspirantes admitidos e excluídos no proceso selectivo para cubrir, en propiedade, dúas prazas de policía local, polo sistema de mobilidade, segundo o detallado nos anexos I e II desta resolución. Segundo. –Expoñer esta resolución no taboleiro de anuncios do Concello e acordar a súa publicación no Boletín Oficial da Provincia. De acordo co establecido na Lei 30/92, do 26 de novembro, concédese un prazo de dez días hábiles para reclamacións e subsanación de defectos, que se iniciará o día seguinte ó da publicación desta resolución no BOP. De non efectuar a subsanación no prazo requirido serán excluídos/as definitivamente do proceso selectivo. Concluído este prazo e subsanadas as reclamacións presentadas, publicarase a relación definitiva, composición do órgano de selección, data de celebración do concurso. ANEXO I Listaxe provisional de aspirantes admitidos no proceso selectivo para cubrir dúas prazas de policía local, polo sistema de mobilidade ANEXO II Listaxe provisional de aspirantes excluídos no proceso selectivo para cubrir dúas prazas de policía local, polo sistema de mobilidade Causas de exclusión: (1) Non acreditar o cumprimento de estar en posesión dunha antigüidade mínima de cinco anos na categoría de policía en calquera corpo de Policía Local da comunidade autónoma de Galicia, requisito esixido na base 3.2 das bases específicas que regulan a convocatoria (BOP n.º 196, do 15/10/2013). Carballo, 4 de decembro de 2013. O alcalde Evencio Ferrero Rodríguez
12/12/2013 | Administración LocalMunicipal
Teo
Aprobación inicial de expediente de modificación de créditos 20/2013

Aprobado inicialmente polo Pleno do Concello en sesión de data 28/11/2013 o expediente de modificación de créditos Nº 20/2013 mediante transferencia Nº12/2013 que se realiza entre distintas áreas de gasto, en cumprimento do disposto no artigo 178.4 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, exponse ao público na Intervención do Concello, por prazo de 15 días hábiles, que comenzan a contar a partir do día seguinte ó da publicación do presente edicto no BOP, a fin de que, durante o mesmo poidan formularse as reclamacións que se consideren pertinentes. Teo, 29 de novembro de 2013. O alcalde, Martiño Noriega Sánchez
03/12/2013 | Administración LocalMunicipal
Cee
Incoación do procedemento para declarar o desistimento do expediente nº 2011/026/000032

Por Resolución da alcaldía nº 963/2013, de data 18 de novembro de 2013, acordouse iniciar o procedemento para declarar o desistimento do expediente nº 2011/026/000032 de solicitude de licenza de apertura dun local comercial adicado a servizos de ornamentación corporal (tatuaxe e piercing), situado na Rúa da Escola, nº 1 baixo, de Cee, presentada por dona Misericordia Ruth Amparo Madramany Guilleme, con DNI XXXXXXXXX, en representación da sociedade Idem Tattoo, SC, con CIF J70310750. De acordo co disposto no artigo 84 da Lei 30/1992, do 26 de novembro, procédese á apertura do trámite de audiencia polo prazo de 10 días hábiles, a contar dende o día seguinte á publicación deste anuncio no BOP, co fin de que a interesada poida alegar e presentar os documentos e xustificacións que estime oportunas, coa advertencia de que de non presentar alegacións no prazo indicado, ditarase a oportuna resolución declarando o desistimento da solicitude e a conclusión do procedemento. O que se fai público de acordo co sinalado no artigo 59.5 da Lei 30/1992, do 26 de novembro. Cee, 25 de novembro de 2013 A alcaldesa Zaira Rodríguez Pérez
03/12/2013 | Administración LocalMunicipal
Mugardos
Incoación de expedientes sancionadores de Medio Ambiente

Logo de ter incoado os expediente de orde de execución por razóns de salubridade, seguridade e ornato público, mediante a resolución da Alcaldía núm.969/2013 do 22/11/2013, a: Ao non poderse realizar a notificación persoal das citadas resolucións, polos motivos enriba indicados, e logo de terse intentado a notificación en dúas ocasións, mediante este anuncio, e ao abeiro do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRXPAC), notifícaselle aos interesados a devandita incoación dos respectivos expedientes. Tendo en conta que en atención ao artigo 61 da LRXPAC, o acto non se publica na súa integridade, faise saber aos interesados que o texto íntegro da incoación que se notifica está ao seu dispor no Departamento de Servizos Sociais do Concello de Mugardos, sito no 2º andar do edificio do Concello, Avda. de Galicia núm.45, Mugardos, para a súa consulta, no prazo de dez (10) días hábiles, que se contarán dende o día seguinte ao da publicación deste anuncio. Transcorrido o devandito prazo, a notificación entenderase producida. Para que conste e lle sirva de notificación aos citados interesados, en cumprimento do disposto no artigo 59.5 da antedita Lei 30/1992, do 26 de novembro, expido e asino o presente anuncio. Mugardos, 25 de novembro de 2013 O alcalde Xosé Fernández Barcia
03/12/2013 | Administración LocalMunicipal
Santiso
Aprobación definitiva modificación bases de execución do orzamento 2013

O Pleno do Concello de Santiso, en sesión celebrada en data 11 de setembro de 2013, acordou aprobar inicialmente a modificación da Base 37ª das de execución do orzamento do ano 2013 incluíndo as subvencións nominativas a favor dos seguintes beneficiarios: Santiso Clube de Fútbol………………………………. 3.000€ Comisión de Festas da Parroquia de Ponte Arcediago…. 600€ Así mesmo, expúxose o expediente a información pública e audiencia ós interesados, previo anuncio no taboleiro de anuncios do Concello e no Boletín Oficial da Provincia, por un prazo de quince días, advertindo que no suposto de que non se presentaran reclamacións contra o mesmo, o citado acordo se elevaría a definitivo. No BOP nº 184 de 26 de setembro de 2013 publicouse o anuncio de exposición pública da aprobación inicial da antedita modificación, non presentándose no prazo de exposición pública reclamacións, queda aprobada definitivamente e publícase o contido do acordo que se transcribe a seguir: Santiso Clube de Fútbol…………….…………………. 3.000€ Comisión de Festas da Parroquia de Ponte Arcediago…. 600€.>> Contra o expresado acordo, que pon fin á vía administrativa, cabe interpoñer de conformidade co artigo 171 do TRLFL, recurso contencioso-administrativo ante a correspondente Sala do Tribunal Superior de Xustiza da Comunidade Autónoma no prazo de dous meses contados a partir do día seguinte ao da presente publicación. Santiso, 20 de novembro de 2013. O Alcalde Asdo.: Manuel Adán López
03/12/2013 | Administración LocalMunicipal
Cabanas
Modificación taxa utilización instalacións deportivas

O Pleno da Corporación na sesión extraordinaria realizada o día 15 de novembro de 2013 acordou: 1.º.–Aprobar provisionalmente a modificación do tributo local: taxa por utilización de instalacións deportivas municipais, así como da correspondente ordenanza fiscal reguladora.2.º.–Someter a información pública o referido acordo e o texto da ordenanza reguladora polo prazo de trinta días a través de anuncio que se publicará no Boletín Oficial da Provincia e no taboleiro de anuncios da Casa do Concello.3.º.–No caso de que non se presentaren reclamacións no prazo anterior, o acordo adoptado entenderase definitivamente aprobado. O que se fai público en cumprimento do disposto no artigo 17 do texto refundido da Lei Reguladora das Facendas Locais. Cabanas, 22 de novembro de 2013. O Alcalde Asdo.: Germán Castrillón Permuy
03/12/2013 | Administración LocalMunicipal
Pontedeume
Aprobación definitiva expediente modificación de crédito nº 28/13: subexpediente nº 04/13 de crédito extraordinario

De conformidade cos artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, considérase definitivamente aprobado o expediente de modificación de crédito nº 28/13: subexpediente nº 04/13 de crédito extraordinario financiado con baixas por anulación por un importe total de 23.298,51 euros, no orzamento do ano 2009, prorrogado para o ano 2013, aprobado inicialmente polo Pleno, na sesión ordinaria do 31/10/2013, publicado o anuncio de exposición pública no Boletín Oficial da Provincia nº 211 do 06/11/2013, e transcorrido o prazo de quince días hábiles sen presentar reclamacións ao dito expediente. En aplicación do artigo 169.3 do Real decreto lexislativo 2/2004 (TRLRFL), o resumo dos créditos do estado de gastos do orzamento, por capítulos, en relación ás modificacións introducidas polo presente expediente é o seguinte: O que se fai público para os efectos previstos na citada lexislación. Segundo o que se dispón no artigo 171.1 do devandito Real decreto lexislativo 2/2004, poderase interpoñer directamente contra o referenciado acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Pontedeume, 25 de novembro de 2013 O alcalde Gabriel Torrente Piñeiro
03/12/2013 | Administración LocalMunicipal
Betanzos
Expte. nº 3/13. Baixa de oficio no padrón municipal de habitantes

Intentada a notificación persoal aos interesados que se indican máis adiante, e non habendo sido posible a súa realización, a través deste anuncio faise pública a seguinte resolución da Alcaldía-Presidencia, que foi dictada o 30 de setembro do 2013: “En relación á comprobación de residencia de ciudadanos empadroados neste concello, que se relacionan máis abaixo e segundo as averiguacións realizadas polos axentes dependentes da miña autoridade, resulta que non viven nos enderezos correspondentes, descoñecéndose o domicilio actual. En consecuencia, vista a lexislación vixente na materia, especialmente a prevista nos arts.54 e 72 do Regulamento de Poboación e Demarcación Territorial, aprobado por RD 1690/86 e modificado por RD 2612/96, polo presente, 1º.- Incoar expediente de baixa de oficio as personas que se relacionan a continuación por incumpri-lo requisito previsto no apartado 1 do art.54 do citado Regulamento. ERDUAN RIDVAN KASIM Rúa Cerca, nº 35-1º I MARIUS DUMITRU Rúa Noas, 14-bajo D IONELIA VIORICA DUMITRU Rúa Noas, 14-bajo D ALINA ARABELA DUMITRU Rúa Noas, 14-bajo D MARITZA CECILIA VARGAS LEAL Avda. Coruña, 5-p.2-3º C SERGIU LUBIAN CANTA Rúa Noas, 14-2ºI ANA MARIA TUCALIUC Rúa Noas, 14-1º D ANDREI TUCALIUC Rúa Noas, 14-1º D SARA LOREDANA BALOG Rúa Noas, 14-2º I JUAN BAUTISTA ORTEGANO GONZALEZ Rúa Alexandre Bóveda, 6-1ºB 2º.- Poñe-lo expediente de manifesto ó interesado en trámite de audiencia para que, no prazo de quince días a contar dende o seguinte á recepción deste escrito, alegue e presente os documentos e xustificacións que estime pertinentes de acordo co art.59.4 da Lei 30/1992 de 26 de novembro (BOE do día 27/11/92), do Réxime Xurídico das Administracións Públicas e do Procedemento Adminstrativo Común”. Betanzos, 25 de novembro do 2013 O secretario Asdo.: Cristóbal Víctor Fraga Bermejo
03/12/2013 | Administración LocalMunicipal
Oza-Cesuras
Aprobación dos padróns de contribuíntes pola taxa correspondente ao servizo de subministración de auga, terceiro trimestre de 2013

ÓRGANO E DATA DE APROBACIÓN: Xunta de Goberno Municipal, sesión do 21 de novembro de 2013 NORMATIVA REGULADORA E EFECTOS: Artigo 102 e concordantes da Lei Xeral Tributaria. PRAZO DE EXPOSICIÓN: 15 días. Oza-Cesuras, 25 de novembro de 2013 O PRESIDENTE DA COMISION XESTORA, Asdo.- José Pablo González Cacheiro
03/12/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 20 de novembro de 2013 da Xefatura Territorial da Coruña pola que se autoriza e se aproba o proxecto de execución da instalación eléctrica no Concello de Zas. (expediente IN407A 2013/138) Resolución do 20 de novembro de 2013 da Xefatura Territorial da Coruña pola que se autoriza e se aproba o proxecto de execución da instalación eléctrica no Concello de Zas. (expediente IN407A 2013/138)

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Electra de Zas SL Enderezo social: Vilardomato, 27.-15850 Zas Denominación: LMTS. CT. RBT Langueiron II e Anexo Situación: concello de Zas Liña subterránea de media tensión a 20 Kv, cunha lonxitude de 0,650 Km, con origen en apoio defhormigón HVH-2000/14 (Expt.:51.027) e final no centro de transformación proxectado, en conductor RHZ1-OL 3x1x95 mm2. Centro de transformación en edificio, cunha potencia de 100 KVA relación de transformación de 20.000/400/230 V. Rede de baixa tensión subterránea dunha lonxitude de 0,195 Km en conductor RV 0,6/1 kV 4x240 Al. Cumpridos os trámites ordenados na Lei 54/1997, do 27 de novembro (BOE nº 285), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 20 de novembro de 2013 A xefa territorial Susana Vázquez Romero
03/12/2013 | Administración LocalMunicipal
Santiago de Compostela
Urbanismo. Sección de Disciplina Urbanística
DIS/344/2011. Notificación emprazamento a Ricardo Vázquez Vigo no recurso RCA-PO 443/2013 interposto pola CC. PP. edificio nº 33 da r/ Alfredo Brañas ante o Xulgado do Contencioso-Administrativo nº 2 de Santiago. Resolución recorrida: D.29.04.2011

A raíz da modificación introducida no artigo 59.4. pola Lei 4/99, de modificación da Lei 30/92, de 26 de novembro, de réxime xurídico das administracións públicas e do procedemento administrativo común, e ante a imposibilidade de efectuar a súa notificación; procede publicar a seguinte notificación de emprazamento no taboleiro de anuncios deste Concello e no Boletín Oficial da Provincia por un período de DEZ DÍAS (10), transcorrido o mesmo, previa certificación de Secretaría, daráse por formalmente notificado. “En virtude do acordado polo Xulgado do contencioso-administrativo nº 2 de Santiago, situado na rúa Viena s/n – Fontiñas, no recurso arriba referenciado, emprázase a Vde. como interesado no expediente de conformidade co disposto no art.49 da L. X. C. A. a fin de que no prazo de nove días (9) compareza para facer uso do seu dereito, se así o estimase conveniente”. Santiago de Compostela, 22 de novembro de 2013 O vicesecretario, STEFANIA IOANA IPPOLITI ROCHET. A xefa do servizo de Licenzas e Disciplina Urbanística (D.6973/2011, do 13/12) Nicesio Serruya Riscardo
03/12/2013 | Administración LocalMunicipal
Pontedeume
Aprobación definitiva expediente modificación de crédito nº 27/13: subexpediente nº 11/13 de transferencia de crédito

De conformidade cos artigos 169 e 179.4 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, considérase definitivamente aprobado o expediente de modificación de crédito nº 27/13: subexpediente nº 11/13 de transferencia de crédito entre aplicacións orzamentarias de gastos de distintas áreas de gasto por un importe total de 193.500,00 euros (CENTO NOVENTA E TRES MIL CINCOCENTOS EUROS), no orzamento do ano 2009, prorrogado para o ano 2013, aprobado inicialmente pola corporación en pleno, na sesión ordinaria que tivo lugar o 31/10/2013, publicado o anuncio de exposición pública no Boletín Oficial da Provincia nº 211 do 06/11/2013, e trascorrido o prazo de quince días hábiles sen presentar reclamacións ao dito expediente. En aplicación do artigo 169.3 do Real decreto lexislativo 2/2004 (TRLRFL), o resumo dos créditos do estado de gastos do orzamento, por capítulos, en relación ás modificacións introducidas polo presente expediente é o seguinte: O que se fai público para os efectos previstos na citada lexislación. Segundo o que se dispón no artigo 171.1 do devandito Real decreto lexislativo 2/2004, poderase interpoñer directamente contra o referenciado acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Pontedeume, 25 de novembro de 2013 O alcalde Gabriel Torrente Piñeiro
03/12/2013 | Administración LocalMunicipal
Vilarmaior
Modificación Ordenanza fiscal nº 8

Aprobada inicialmente polo Pleno deste concello en sesión de data vinte seis de novembro de dous mil trece, a modificación da ordenanza fiscal nº 8, reguladora da taxa pola prestación do servizo público de axuda no fogar, de acordo co disposto no artigo 17 do RDL 2/2004 polo que se aproba o texto refundido da lei reguladora das facendas locais, sométese a información pública polo prazo de trinta días a contar desde o seguinte ao da publicación deste anuncio no BOP, para que os interesados poidan formular as alegacións que estimen oportunas. De non se presentar, a ordenanza entenderase aprobada definitivamente. Texto modificado: As tarifas graduaranse segundo os seguintes cadros: O prezo/hora queda establecido en 14 €/hora de prestación do servizo, de luns a sábado, revisable anualmente e de forma automática segundo o índice de prezos ao consumo (IPC). O prezo/hora en domingo e festivos queda establecido en 18 €/hora. Esta modificación será de aplicación desde o un de xaneiro de 2014.” Vilarmaior, 26 de novembro de 2013 O ALCALDE, Carlos Vázquez Quintián
03/12/2013 | Administración LocalMunicipal
Frades
Anuncio de aprobación definitiva expediente de modificación de créditos

En cumprimento do artigo 169.3, por remisión do 177.2 do Real Decreto Lexislativo 2/2004, de 5 de marzo polo que se aproba o Texto Refundido da Lei Reguladora das Facendas Locais, ó non terse presentado alegacións durante o prazo de exposición ó público, queda automáticamente elevado a Definitivo o Acordo plenario de data 1 de outubro último, sobre expediente de modificación de créditos do Orzamento en vigor na modalidade de crédito extraordinario financiado con cargo a maiores ingresos e a baixas por anulación parcial do presuposto corrente, que se fai público resumido por capítulos: Contra o presente Acordo, que pon fin a vía administrativa, poderá interpoñerse, de conformidade co preceptuado no artigo 171.7 do RD Lexislativo 2/2004, de 5 de marzo polo que se aproba o Texto Refundido da Lei de Facendas Locais, recurso contencioso administrativo administrativo na forma e prazos establecidos nos artigos 25 a 43 da Lei 29/1998, de 13 de xullo, da Xurisdicción Contencioso Administrativa. En Frades, a 22 de novembro de 2013. O Alcalde, Asdo: Roberto Rey Martínez
03/12/2013 | Administración LocalMunicipal
Mesía
Información pública

Iniciado expediente de depuración de saldos contables por erros ou prescrición, sométese o mesmo a exposición pública polo prazo de vinte días dende a publicación deste anuncio no Boletín Oficial da Provincia, durante os cales os interesados poderán examinalo neste Concello e presentar as alegacións ou suxestións que se estimen oportunas. MESÍA, 29 de novembro de 2013. O alcalde D. Mariano Iglesias Castro
03/12/2013 | Administración LocalMunicipal
Cabanas
Modificación prezo público participación actividades culturais, deportivas e recreativas

O Pleno da Corporación na sesión ordinaria realizada o día 15 de novembro de 2013 acordou: 1.º.–Aprobar provisionalmente a modificación do tributo local: prezo público pola prestación do servizo de actividades culturais, deportivas e recreativas, así como a correspondente ordenanza fiscal reguladora.2.º.–Someter a información pública o referido acordo e o texto da ordenanza reguladora polo prazo de trinta días a través de anuncio que se publicará no Boletín Oficial da Provincia e no taboleiro de anuncios da Casa do Concello.3.º.–No caso de que non se presentaren reclamacións no prazo anterior, o acordo adoptado entenderase definitivamente aprobado. O que se fai público en cumprimento do disposto no artigo 17 do texto refundido da Lei Reguladora das Facendas Locais. Cabanas, 22 de novembro de 2013. O Alcalde, Asdo.: Germán Castrillón Permuy.
03/12/2013 | Administración LocalMunicipal
Mañón
Aprobación inicial orzamento municipal exercizo 2014

Aprobado inicialmente o Orzamento Municipal, para o exercizo 2014, así como a documentación complementaria, en cumprimento do disposto no artigo 169 do Real Decreto Lexistativo 2/2004, de 5 de marzo polo que se aproba o texto refundido da Lei de Facendas Locais, exponse ó público polo prazo de quince días hábiles, contados a partir do seguinte ó da publicación do presente anuncio no Boletín Oficial da Provincia, coa fin de que poidan formularse as reclamacións que se consideren pertinentes. O Orzamento considerarase definitivamente aprobado se durante o expresado prazo non se presentan reclamacións. Mañón, 26 de novembro de 2013. O ALCALDE Alfonso Emilio Balseiro Gómez
03/12/2013 | Administración LocalMunicipal
Cambre
Aprobación inicial de expediente de crédito extraordinario e suplemento de crédito número 1/2013

O Pleno municipal, en sesión ordinaria do día 28 de novembro de 2013, acordou aprobar inicialmente o expediente de crédito extraordinario e suplemento de crédito núm.1/2013. Por medio do presente exponse ao público polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados que estean lexitimados segundo o disposto no artigo 170.1 do Real decreto lexislativo 2/2004, poidan examinalo na Intervención municipal e presentar ante o Pleno municipal as reclamacións que estimen pertinentes, de conformidade co disposto nos artigos 177, en relación co 169, do Real decreto-lexislativo 2/2004, do 5 de marzo, polo que se aproba o texto refundido da Lei reguladora das facendas locais. Cambre, 28 de novembro de 2013. A concelleira delegada de Economía, Facenda, Promoción Económica e Consumo P. D. (R. A. n.º 1000/2011, do 17de xuño) Marta María Vázquez Golpe
03/12/2013 | Administración LocalMunicipal
Vedra
Secretaría-Intervención
Licenza de instalación e apertura de cafetería en Trobe

ANUNCIO Consonte co disposto no artigo 36.5 do Regulamento xeral de policía de espectáculos públicos e actividades recreativas (RD 2816/1982, do 27 de agosto), exponse a información pública a solicitude presentada por JULIENNE CATIA MARIA TEMPORAL BELCIU de licenza de instalación e apertura da actividade de CAFETERÍA, código 2.7.3., a emprazar en TROBE (SAN ANDRÉS DE TROBE), por un período de dez días hábiles –a contar dende o seguinte ao da súa publicación no BOP– aos efectos de que se poida examinar o devandito expediente polas persoas interesadas e formular, de se-lo caso e por escrito, as reclamacións ou observacións que estimen oportunas, en horario de 9 a 14 horas, de luns a venres, no Rexistro Xeral do Concello. Vedra, 25 de novembro de 2013. O ALCALDE Carlos Martínez Carrillo
03/12/2013 | Administración LocalMunicipal
Ordes
Elevación a definitivo acuerdo de aprobación provisional modificación ordenanza fiscal ICIO; publicación texto íntegro modificación

Elevado a definitivo, por non terse presentado reclamacións durante o prazo de exposición ao público, o acordo do Concello Pleno adoptado en sesión ordinaria, de data 26 de setembro de 2.013, de aprobación provisional da modificación da ordenanza fiscal reguladora do imposto sobre construcións, instalacións e obras (art.5.1 – bonificacións). De conformidade co disposto no art.17.4 do R. D. Lexislativo 2/2004, de 5 de marzo, faise público o texto integro da modificación da ordenanza fiscal, sen que esta entre en vigor ata que se leve a cabo devandita publicación. Contra a modificación da ordenanza fiscal, unha vez publicada no Boletín Oficial da Provincia, poderá imporse recurso contencioso administrativo nos termos establecidos na Lei reguladora da Xurisdición contencioso-administrativa. Ordes, 25 de novembro de 2013 O Alcalde-Presidente Manuel Regos Boquete 1. Na contestación que o Concello faga por escrito ao solicitante dunha licenza, sempre que a actuación teña posibilidade de acceder a unha bonificación, deberá existir un recordatorio da citada bonificación e das condicións da mesma. Declarar de interese social as obras de construción, ampliación, reforma e conservación, de explotacións gandeiras e agropecuarias no termo municipal de Ordes que cumpran coa normativa urbanística e dispoñan de licenza de apertura, previa tramitación do expediente ambiental que corresponda. A dita bonificación será do 75% da cota e outorgarase, de ser o caso, previa solicitude por escrito do interesado, a cal deberá presentarse previamente ao pago do ICIO por parte do interesado, e elevarase ao Pleno Corporativo, o cal decidirá por maioría simple, sobre a súa concesión ou non. A citada bonificación levarase a cabo sobe as naves, rochos,. etc. vinculados directamente á explotación, sen que en caso algún poida efectuarse a mesma sobre edificacións destinadas a vivenda ou outros usos non gandeiros ou agropecuarios. En caso ningún se procederá á aprobación da citada bonificación se a obra foi iniciada sen a oportuna licenza municipal, salvo no caso de legalización de explotacións preexistentes nos termos sinalados pola normativa vixente
03/12/2013 | Administración LocalMunicipal
Boiro
Anuncio de formalización do contrato de obras denominado “pavimentación do vial de acceso á estrada Boiro-Noia ó Parque Empresarial de Espiñeira”

Por acordo da alcaldía do 18.10.2013, adxudicouse o contrato obra “PAVIMENTACIÓN DO VIAL DE ACCESO A ESTRADA BOIRO-NOIA AO PARQUE EMPRESARIAL DE ESPIÑEIRA, o que se publica para os efectos do artigo 154 do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro. a) Organismo: Concello de Boiro b) Dependencia que tramita o expediente. Secretaria. c) Dirección de Internet do perfil do contratante.www.boiro.org a) Tipo: Obra “PAVIMENTACIÓN DO VIAL DE ACCESO A ESTRADA BOIRO-NOIA AO PARQUE EMPRESARIAL DE ESPIÑEIRA”. b) Descrición: Obras c) CPV (Referencia de Nomenclatura):45.23.32. - Traballos diversos de pavimentación d) Medio de publicación do anuncio de licitación.: Invitación a empresas. a) Tramitación: Ordinaria. b) Procedemento: Negociado sen publicidade.4. Presuposto máximo de licitación. Importe (IVA INCLUIDO) cento vinte tres mil trinta e nove euros con noventa e nove céntimos (123.039,05 €). a) Data de adxudicación: 18.10.2013. b) Data de formalización do contrato: 28.10.2013 c) Contratista: GUADITOCA LUFT TRAPERO E HIJOS, SL., CIF B 15025372. d) Importe de adxudicación: polo prezo de cento vinte dous mil trescentos cincuenta euros (122.350.00 €) (IVE incluído). Boiro, 28 de outubro de 2013. O alcalde. Asdo: Juan José Dieste Ortigueira.
03/12/2013 | Administración LocalMunicipal
Santiso
Aprobación definitiva delegación de competencias en materia de recadación na Deputación Provincial da Coruña

O Pleno do Concello de Santiso, en sesión celebrada en data 11 de setembro de 2013, acordou aprobar inicialmente a delegación na Deputación Provincial da Coruña das competencias deste Concello en materia de recadación en período executivo de tributos, prezos públicos e calquera outros ingresos de dereito público de carácter non periódico ou de periodicidade inferior ao ano. O referido expediente estivo exposto ó público, mediante anuncios inseridos no taboleiro de anuncios do Concello e no Boletín Oficial da Provincia nº 184 do 26 de setembro de 2013, polo prazo de trinta días, a contar dende a súa publicación no BOP, sen que durante o devandito prazo se producira ningunha reclamación, entendéndose automáticamente elevado a definitivo o acordo ata entón provisional, o cal se publica para xeral coñecemento. Santiso, 20 de novembro de 2013. O Alcalde Asdo.: Manuel Adán López
03/12/2013 | Administración LocalMunicipal
Cabanas
Taxa aproveitamento dominio público con caixeiros automáticos

O Pleno da Corporación na sesión extraordinaria realizada o día 15 de novembro de 2013 acordou: 1.º.–Aprobar provisionalmente a imposición do tributo local: taxa polo aproveitamento especial de terreos de dominio público con caixeiros automáticos bancarios, vending, videoclubes ou semellantes, instalados na fachas de establecementos ou edificios con acceso directo dende a vía pública, así como a correspondente ordenanza fiscal reguladora.2.º.–Someter a información pública o referido acordo e o texto da ordenanza reguladora polo prazo de trinta días a través de anuncio que se publicará no Boletín Oficial da Provincia e no taboleiro de anuncios da Casa do Concello.3.º.–No caso de que non se presentaren reclamacións no prazo anterior, o acordo adoptado entenderase definitivamente aprobado. O que se fai público en cumprimento do disposto no artigo 17 do texto refundido da Lei Reguladora das Facendas Locais. Cabanas, 22 de novembro de 2013. O Alcalde, Asdo.: Germán Castrillón Permuy.
03/12/2013 | Administración LocalMunicipal
Ferrol
Unidade de Contratación
Anuncio de licitación para a contratación da execución das obras correspondentes ó “Proxecto básico e de execución para a reurbanización da Praza do Río do Tronco”

· Organismo: Concello de Ferrol · Dependencia que tramita o expediente: Unidade de Contratación · Descripción do obxecto: Contratación da execución das obras correspondentes ó “Proxecto básico e de execución para a Reurbanización da Praza do Río do Tronco” · Número de expediente: AV 03004 13/54 · Prazo de execución: sete (7) meses · Trámite do expediente: urxente · Procedemento: aberto con pluralidade de criterios de valoración -Importe co 21% do IVE incluído: 523.533,24 € -Importe sen IVE: 432.672,10 € -Importe do IVE (21%): 90.861,14 € 5) GARANTÍA DEFINITIVA: 5% do importe de adxudicación excluído o IVE 6) CLASIFICACIÓN: non se esixe 7) OUTRA DOCUMENTACIÓN ESIXIDA: consultar pregos.8) CRITERIOS DE VALORACIÓN: os que figuran no Anexo IV do prego de claúsulas administrativas. · Entidade: Concello de Ferrol · Dependencia: Unidade de Contratación · Enderezo: praza de Armas, s/n (15402) Ferrol · Teléfono e fax: 981944260 / 981944028 · Enderezo electrónico: contratacion@ferrol. es · Perfil do contratante: www.ferrol.es/Sede electronica/Perfil do contratante) · Data límite de obtención dos documentos e información: o último día do remate da presentación das ofertas · Obtención dos pregos: no Perfil do contratante. · Data límite de presentación: 13 días naturais contados dende o día seguinte ó da última publicación do anuncio de licitación no Perfil do contratante ou no BOP. Se o último día para a presentación de ofertas coincidise en domingo ou festivo trasladaráse ó seguinte día hábil. · Documentación que hai que presentar: a sinalada na cláusula 11 do prego de cláusulas administrativas particulares. · Lugar de presentación: Rexistro Xeral do Concello de Ferrol en horas de 9 a 14 h (de luns a venres) e de 9 a 13 h (sábados e días non laborais para o personal do Concello). · Entidade: Concello de Ferrol · Enderezo: praza de Armas, s/n (15402) Ferrol · Teléfono e fax: 981944260 /981944028 11) GASTOS DE ANUNCIOS: serán por conta do adxudicatario.12) APERTURA DAS OFERTAS: celebrarase no lugar, data e hora que se sinale no perfil do contratante. Ferrol, 18 de novembro de 2013 O concelleiro de Urbanismo, Infraestruturas e Contratación, Asdo.: Guillermo Evia Pérez
03/12/2013 | Administración LocalMunicipal
Boimorto
Aprobación definitiva de expedientes de modificación de créditos

EDICTO Aprobado definitivamente o expediente administrativo de modificación de crédito núm.23/2013, subexpediente de suplemento de crédito n.º 4/2013, o expediente de modificación de créditos núm.24/2013, subexpediente de crédito extraordinario n.º 4/2013 no orzamento do Concello de Boimorto para o ano 2013, ao non presentarse ningunha reclamación no período de exposición ao público de aquel (quince días hábiles a partir da publicación no BOP n.º 214, de data 11/11/2013), en aplicación do disposto nos artigos 169, 170, 171 e 179 do R. D. 2/2004, do 5 de marzo, polo que se aproba o texto refundido da Lei reguladora das facendas locais, e do R. D. 500/90, do 20 de abril, faise público que despois dos devanditos expedientes (incluíndo os expedientes administrativos de modificación de crédito aprobados até esta data), o resumo por capítulos do orzamento de gastos e ingresos quedaría da seguinte forma: Contra a aprobación definitiva dos expedientes administrativos de modificación de créditos antedito no orzamento para o ano 2013, os interesados/as debidamente lexitimados poderan interpor recurso contencioso-administrativo consonte ao establecido no artigo 171 do texto refundido da Lei reguladora das facendas locais R. D. 2/2004, do 5 de marzo. O que se fai público para xeral coñecemento e efectos. Boimorto, 28 de novembro de 2013. O ALCALDE Asdo.: José Ignacio Portos Vázquez
03/12/2013 | Administración LocalMunicipal
Culleredo
Urbanismo
Exposición, venda e exhibición de material deportivo de skate

EVO SKATE PARK, S. C. solicitou unha licenza municipal para a instalación e apertura dunha exposición, venda e exhibición de material deportivo de skate, nunha nave situada na avda. de Almeiras, núm.21, parroquia de Almeiras. O expediente sométese á información pública durante un prazo de 20 días, segundo o que establece o artigo 8.3 do Decreto 133/2008, de 12 de xuño, polo que se regula a avaliación de incidencia ambiental, co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 25 de novembro de 2013. O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)
03/12/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 19 de novembro de 2013, da Xefatura Territorial da Coruña, pola que se autoriza administrativamente e se aproba o proxecto de execución da instalación eléctrica no Concello de Santa Comba. (expediente IN407A 2013/149) Resolución do 19 de novembro de 2013, da Xefatura Territorial da Coruña, pola que se autoriza administrativamente e se aproba o proxecto de execución da instalación eléctrica no Concello de Santa Comba. (expediente IN407A 2013/149)

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Electra de Santa Comba S. L. Enderezo social: r/ Miraflores, nº 20 baixo.-15840 Santa Comba Denominación: L. M. T Fontecorredoira Situación: concello de Santa Comba Líña eléctrica de media tensión soterrada a 20 kV, cunha lonxitude de 0,890 km, con orixe no CT Pontecarreiro II (Expt.: IN407A 91/2013), en condutor RHZ1-2OL 12/20 KV 3x(1x240) Al e remate no novo apoio C/16-300 a executar na LMT Pedreiras 20 KV (Expt.: 19.394), onde se proxecta un Pa/s. Cumpridos os trámites ordenados na Lei 54/1997, do 27 de novembro (BOE nº 285), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 19 de novembro de 2013 A xefa territorial Susana Vázquez Romero
03/12/2013 | Administración LocalMunicipal
Narón
Intervención
Edicto de aprobación do orzamento 2014

EDICTO Aprobado inicialmente polo Concello Pleno de data 28/11/2013 o orzamento municipal, o orzamento do Padroado da Cultura, o orzamento xeral do Concello de Narón, as bases de execucción do mesmo, o cadro de persoal e a relación de postos de traballo para o exercicio económico 2014, en cumprimento do disposto no art.169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e disposicións concordantes, exponse ao público na Intervención Xeral deste Concello, desde o día seguinte ao da inserción do presente edicto no Boletín Oficial da Provincia, por un prazo de quince días hábiles, a fin de que durante o mesmo poidan formularse as reclamacións que se consideren oportunas, polos interesados lexitimados, que haberán de dirixirse ao alcalde-presidente da Corporación. Narón, 29 de novembro de 2013. O alcalde José Manuel Blanco Suárez
03/12/2013 | Administración LocalMunicipal
Cabanas
Modificación prezo público acceso a internet

O Pleno da Corporación na sesión extraordinaria realizada o día 15 de novembro de 2013 acordou: 1.º.–Aprobar provisionalmente a modificación do tributo local: prezo público do servizo de acceso a internet a través da rede sen fíos municipal (wifi), así como a correspondente ordenanza fiscal reguladora.2.º.–Someter a información pública o referido acordo e o texto da ordenanza reguladora polo prazo de trinta días a través de anuncio que se publicará no Boletín Oficial da Provincia e no taboleiro de anuncios da Casa do Concello.3.º.–No caso de que non se presentaren reclamacións no prazo anterior, o acordo adoptado entenderase definitivamente aprobado. O que se fai público en cumprimento do disposto no artigo 17 do texto refundido da Lei Reguladora das Facendas Locais. Cabanas, 22 de novembro de 2013. O Alcalde, Asdo.: Germán Castrillón Permuy.
24/12/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.43413 Solicitude de concesión de augas públicas presentada por Jesús Miguens Angueira (Padrón)

Expediente: DH. A15.43413 Victor Javier Vicente Ricardo Hiraldo El Assali, con DNI XXXXXXXXX, solicita de Augas de Galicia unha concesión de augas públicas coas seguintes características:. SOLICITANTE: Angela Vanesa Berreteaga Ogando CAUDAL MEDIO EQUIVALENTE: 0,06 l/s CAUDAL ANUAL: 1892,16 m³/ano DESTINO: gandeiro e rega DERIVACIÓN: manancial situado na parcela 51 do polígono 503 do Catastro LUGAR: Figueirido PARROQUIA: Cruces (Santa María) CONCELLO: Padrón (A Coruña) As obras do aproveitamento consisten nunha captación de auga dun manancial mediante arqueta de formigón, da que sae unha tubería de polietileno de 50 mm de diámetro en dirección ao depósito de acumulación e distribución de 19.000 l de capacidade que se atopa na parcela con referencia catastral 8358739NH2385N0001LP. Neste predio sitúase a superficie de horta a regar e o establo gandeiro a abastecer. Unha vez que a tubería sae da arqueta atravesa a parcela 51, propiedade de José María Luis Castro Barral, a parcela 58, propiedade de Cesáreo Pardal Rey, discorre paralela a un camiño, cruza a estrada N-550, discorre paralela a unha pista asfaltada e finalmente chega á parcela propiedade do promotor, onde se distribúe para os usos mencionados. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste servizo, situadas na rúa Tomiño, 16 baixo en Santiago de Compostela, onde estará exposto o expediente. Santiago de Compostela, 10 de decembro de 2013 O xefe do servizo territorial Ángel Gómez Rey
24/12/2013 | Administración LocalMunicipal
Noia
Secretaría
Notificación a Khalissa Moussine Mohamed

Intentada a notificación persoal, esta non se puido practicar por ausente que consta no expediente, polo que se procede, de conformidade co previsto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e procedemento administrativo común, á publicación do presente anuncio, co fin de notificarlle ao interesado que con data 21 de novembro de 2013 a concelleira delegada de comercio, industria e turismo dita a resolución nº 4310/2013 onde se ten por desistida a solicitude de ocupación de dominio público para a instalación de posto de venda ambulante no termo municipal de Noia, por non achegar no prazo establecido a documentación requerida. Tendo en conta que, en atención ao previsto no referido artigo 61 da Lei 30/1992, o acto non se publica na súa integridade, fáiselle saber ao interesado que o texto íntegro da resolución que se notifica así como o expediente se atopa á súa disposición nas dependencias da Secretaría Xeral da Casa do Concello situada na rúa Rosalía de Castro, 2 de Noia. Noia, 10 de decembro de 2013 O alcalde Asdo. Rafael García Guerrero
24/12/2013 | Administración LocalMunicipal
Rianxo
Recadación
Notificación colectiva de padróns municipais taxa de auga potable, alcantarillado e canon de auga correspondente ao terceiro trimestre do 2013

Taxa de auga Potable, alcantarillado, e canon da auga correspondente ao terceiro timestre do 2013. Mediante acordo da Xunta de Goberno local de data 10 de decembro de 2013, aprobóuse o padrón da taxa de auga Potable, alcantarillado e canon da auga, correspondente ó terceiro trimestre do 2013, o cal expónse ó público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria, durante o prazo de 15 días hábiles, a contar desde o día seguinte ó da publicación do presente edicto no “BOP” e no taboleiro de edictos do concello. Durante este prazo, os devanditos padróns estará ó dispor dos interesados no concello. Contra o acto de aprobación dos padróns e das liquidacións incorporadas a estes, os contribuíntes e, en xeral, os interesados, poderán interpo-los seguintes recursos: 1.- Reposición, perante a Alcaldía deste concello, no prazo de un mes, contado desde o día seguinte ó da finalización da exposición pública do padrón, que se entenderá rexeitado se ó transcorrer un mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses desde a súa interposición, se non o fose.3.- Poderá interporse calquera outro recurso que ós interesados lles conveña. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Taxa de auga Potable, alcantarillado e canon da auga correspondente ó terceiro trimestre do 2013. Será de sesenta días dende a súa aprobación e publicación no BOP. Ingresos a través de Entidades de crédito que presten o servicio de Caixa Oficinas de Nova Caixa Galicia e resto de Entidades Colaboradoras Días hábiles, de luns a venres, das 09:00 ás 14:00 horas. Transcorrido o prazo de ingreso en período voluntario, as débedas serán esixidas polo procedemento de constrinximento e devengarán a recarga de constrinximento do 5%, 10% ou 20 % do importe das cotas segundo corresponda, xuros de demora e, de se-lo caso, as custas que se produzan. Rianxo, 11 de decembro de 2013. O Alcalde Adolfo Muiños Sánchez